Roudiens vir Van Breda-gesin | Maroela Media
Ben Rootman, die familie se woordvoerder, het gesê die roudiens vind Donderdag om 11:00 by die NG Kerk Moreletapark plaas.
Die egpaar se ander seun, Henri (20), en hul dogter, Marli (16) het die aanval oorleef. Marli het kritieke beserings opgedoen. Albei is na die voorval na 'n plaaslike hospitaal geneem. Henri het glo geringe beserings opgedoen.
"Marli is in 'n stabiele toestand in die Mediclinic in Stellenbosch. Geen besoekers word by haar toegelaat nie," het Rootman gesê. Volgens hom gaan dit onder die omstandighede goed met Henri. "Hy kry berading en word gemonitor."
"Die familie wil graag hul dankbaarheid uitspreek teenoor die dokters en verpleegsters by Mediclinic Vergelegen vir die liefde en besorgdheid wat hulle vir Marli gewys het sowel as die SAPD vir die manier waarop hulle die ondersoek aanpak."
Rootman het gesê die familie wil graag ook dankie sê vir die boodskappe van medelye. "Die oorweldigende aantal boodskappe van welwillendheid word opreg waardeer in hierdie moeilike tyd."
aloma pretorius · 4 jaar gelede
Marli is Woensdag, volgens berigte ge-opereer, kon sy dan al geskyf word na Medi-kliniek Stellenbosch toe, vanaf Vergelegen. Ons kan maar net bid vir haar, veral as die nuus aan haar oorgedra word, sy gaan baie liefde nodig he. Sterkte aan die familie!